o
Tämä on syy, jonka takia Suomi on todella maailman paras maa.
Myös YK:n tilastot vahvistavat sen.
Se on maailman ensimmäinen maa rehellisyydessä,
ensimmäinen korruption vähäisyydessä,
toinen luotettavuudessa heti Yhdysvaltojen jälkeen.
Sillä on erikoisia piirteitä,
koska sen kulttuuri perustuu Jumalan Sanaan.
Voiko olla mitään parempaa?
Ensimmäinen painettu kirja oli Uusi Testamentti
ja vähän sen jälkeen tuli Raamattu.
Se on kansa, joka perustaa Jumalan Sanalle.
En tietenkään sano, ettei Suomessa olisi ongelmia.
Niitä on niin kuin monissa muissakin maissa.
Perusperiaatteet ovat silti toisenlaisia.
Tiedostamatta asiaa kaikki suomalaiset, myös uskonnottomat,
elävät kulttuurissa, joka perustuu Raamatulle,
ja joka on syntynyt Raamatun kautta.
Uskonpuhdistuksen aikana ensi töikseen Luther käänsi Raamatun
saksaksi. Hän halusi, että se olisi tavallisen kansan kielellä,
eikä vain kirkonmiesten kielellä. Hän halusi sen kansan kielelle.
Kansan piti lukea Raamattua omalla kielellään.
On upeaa, että Mikael Agricola meni Saksaan kolmeksi vuodeksi.
Hän oppi nämä asiat, palasi ja loi heti kirjoitetun suomen kielen.
Hän oli ihmeellinen henkilö, joka ihastuttaa minua. Tutkin häntä.
Etsin tietoa hänestä, koska hän oli todella erityinen ihminen.
Tässä on ohjelmamme: Raamattu Suomen kulttuurin pohjana.
Raamattu, joka on Jumalan Sana.
Jatkamme Sanan näkökulmista, jotka tekevät sen todella ihmeelliseksi.
Palaamme hetkeksi Raamatun ensimmäiseen jakeeseen.
Olemme jo puhuneet verbistä "bara", "luoda".
"Alussa loi".
Verbi "bara" muodostuu kolmesta konsonantista, jotka ovat samat
kuin alun kolme ensimmäistä konsonanttia.
Raamatun kolme ensimmäistä konsonanttia tarkoittavat "luoda".
"Alussa" oli siis jo koko luomakunta.
On kiinnostavaa, että verbi "bara", "luoda", on yksikössä.
"Loi". Yksikössä.
Sen sijaan "Elohim", "Jumala" on monikossa.
On huomattava, että hepreassa on myös duaali.
On siis olemassa substantiivimuoto yksikössä,
muoto kahta asiaa varten
ja muoto enemmälle kuin kahdelle, siis monikko.
Tässä tapauksessa sana, joka merkitsee "Jumalaa", on monikossa.
Sen sijaan siihen liittyvä verbi, "loi", on yksikössä.
Siinä on siis substantiivin monikko, joka tarkoittaa "Jumalaa",
mutta verbi on yksikössä.
Tämä on ihmeellistä! Miksi? Ymmärrämme heti, mitä se merkitsee.
Kolminaisuutta!
Yksi Jumala, koska verbi on yksikössä,
mutta kolme persoonaa, koska substantiivi on monikossa.
Kolme persoonaa, mutta yksi olemus. Yksi Jumala kolmessa persoonassa.
Voimme ymmärtää sen jo Raamatun ensimmäiseltä riviltä,
koska siinä sanotaan "Jumala" monikossa ja "loi" yksikössä.
Ymmärrätte nyt, kuinka tärkeää on opiskella alkukieliä.
Pidän koulua, jossa opetan Raamatun alkukieliä ja monia muita asioita.
Minulla on ollut 30 vuoden aikana satoja opiskelijoita.
Perustin tämän koulun, koska uskon todella,
että alkukielien osaaminen on todella tärkeää uskovalle.
Usein meillä on epäilyksiä ja kuulemme kritiikkiä,
joita emme pysty ratkaisemaan käyttämällä käännöksiämme,
mutta jotka onnistumme ratkaisemaan alkutekstien avulla.
Alkukielien opiskeleminen on siis tärkeää.
Jatkamme tästä. Jumalan Henki leijaili vetten päällä.
On kiinnostavaa huomata, että alkutekstissä on verbi,
joka tarkoittaa "tuotti voimakasta värähtelyä".
Värähtelyä, aaltoja. Jumala sanoi heti sen jälkeen: "Tulkoon valo!"
Valo on luonteeltaan aaltoliikettä.
Henki siis tuotti värähtelyä, josta valo sai alkunsa.
Valo on erikoinen ilmiö. Tutkijat tietävät valosta todella vähän.
On näkyvää valoa, infrapuna- ja ultraviolettisäteitä.
Tiedemiehet tietävät todella vähän valosta.
Oli siis värähtelyä, jonka Jumalan Henki tuotti.
Siitä valo sai alkunsa.
Alkukielien avulla voimme ymmärtää monia asioita,
joita emme pysty käsittämään käännösten avulla.
Monia erikoisia tilanteitakin voimme ymmärtää.
Esimerkiksi Jehovan todistajat. Puhutaanpa Jehovan todistajista.
Heidän nimensä on virhe.
Alkukieliä avulla voimme osoittaa, että nimi "Jehova" on virhe.
Sitä ei ole olemassa.
He puhuvat Jehovasta. Jumalan nimi todellisuudessa on Jahve.
Jahve. Tätä voidaan sanoa Jumalan nimeksi.
Mistä tämä "Jehova" sitten tulee?
Jehovan todistajat. Mistä tämä on saanut alkunsa?
Juutalaiset eivät halunneet sanoa ääneen Jumalan nimeä.
He eivät halunneet tehdä niin. He uskoivat sen olevan hirveä synti.
Mitä he sitten tekivät?
Koskaan, kun Raamatussa luki "Jahve",
he eivät halunneet ääntää sitä.
Juutalaiset itse lukivat aina "Jahven" tilalle "Adonai".
Se tarkoittaa "Herra".
Mitä he sitten tekivät?
Joka kerran, kun tekstissä luki "Jahve",
he lisäsivät siihen sanan "Adonai" vokaalit
nimen "Jahve" vokaalien sijaan.
Foneettisen ilmiön takia a:sta tuli e,
Se on heprealle tyypillinen ilmiö.
He laittoivat sanan "Adonai" vokaalit sanaan "Jahve".
Siitä tuli Jehova.
Jehova.
Siitä tulee sana "Jehova".
Ymmärrätte, että vokaalit ovat sanasta "Adonai".
Se tarkoittaa "Herra".
Sen sijaan nimi on Jahve.
Oikea nimi on Jahve, mutta vokaalit ovat sanasta "Adonai".
Muoto "Jehova" on siis kahden sanan summa.
Siinä on Jahven konsonantit ja Adonain vokaalit.
Se on selvästi virhe, nimi, jota ei ole olemassakaan.
Juutalaiset loivat sen, jotta Jumalan nimeä ei äännettäisi.
Silti Jehovan todistajat väittävät, että Jehova on Jumalan nimi.
Nimi on luotu tarkoituksella, jotta Jumalan nimeä ei äännettäisi.
Alkukieliä opiskelemalla tämän ymmärtää helposti.
Tämä on sama kuin jos ottaisimme suomen sanan "Herra",
joka on sama kuin Adonai ja sanan Jahve. Miten se sanotaan suomeksi?
No, otetaan Jahve. Tässä ovat vokaalit ja konsonantit.
Jahven konsonantit ovat J, V ja H. Herran vokaalit ovat E ja A.
Siitä tulisi nimi "Jevah", joka ei tarkoita mitään.
Se ei tarkoita Jahvea eikä Herraa.
Näin oli tapahtunut. "Jehova" ei tarkoita mitään.
Siinä on Adonain vokaalit ja Jahven konsonantit.
Nimi "Jehova" on siis virheellinen, eikä sitä ole edes olemassa.
On siis tärkeää opiskella alkukieliä.
Todella kehotan suomalaisia nuoria opiskelemaan alkukieliä.
Niiden avulla voi ratkaista monia ongelmia.
Mitkä siis ovat Raamatun alkukielet?
Hepreaksi on melkein koko Vanha Testamentti.
Arameaksi on osa Danielia, osa Esraa ja jae Jeremiasta, 10:11.
Pieni osa Vanhaa Testamenttia on siis arameaksi.
Loput on hepreaksi.
Uusi Testamentti on tullut meille kreikaksi.
Paljon siitä oli hepreaksi, joka käännettiin.
Kuitenkin Uuden Testamentin henki on heprealainen.
Vaikka se onkin kreikaksi, koko tausta ja tyyli ovat heprealaiset.
Olemme katsoneet hepreaa ja kreikkaa.
Muistatte ensimmäiset maininnat.
Heprean aakkoset ja kreikan aakkoset.
22 kirjainta. 24 kirjainta ja 3 numeroita varten. Yhteensä 27.
Nämä aakkoset ovat monta kertaa Vanhassa Testamentissa
kohdissa, joita kutsutaan akrostisiksi.
Ne ovat jaksoja, joissa jokainen jae alkaa eri heprean aakkosella.
Kuinka monta akrostista jaksoa Vanhassa Testamentissa on?
Jos olette seuranneet ohjelmaa, tiedätte jo vastauksen.
Tyypillinen luku Vanhassa Testamentissa on 22.
Olemme nähneet niitä paljon ja niitä olisi vielä lisääkin.
Kuinka monta akrostista jaksoa Vanhassa Testamentissa on?
Niitä on tasan 22.
On siis 22 jaksoa, joissa jokainen jae alkaa eri heprean aakkosella
aakkosjärjestyksessä. Ensimmäinen jae alkaa alefilla, toinen betillä,
kolmas gimelillä, neljäs daletilla ja niin edelleen.
Jaksoja on 22.
Kiinnostavin ja tyypillisin esimerkki on Psalmi 119.
Siinä on 176 jaetta, 22x8.
Psalmissa 119 on 176 jaetta.
Siinä on 22 8 jakeen jaksoa.
Siis 22 niin kuin aakkosten lukumäärä ja jokaisesta 8 jaetta.
Psalmin 119 8 ensimmäistä jaetta alkavat alefilla.
Sitten on 8 jaetta, jotka alkavat betillä.
Sitten 8 jaetta alkaa gimelillä.
Se jatkuu näin viimeiseen kirjaimeen, tauhun, asti.
Psalmilla 119 on niin täydellinen rakenne, että se ihastuttaa.
Jokainen 8 jakeen jakso, joka alkaa samalla aakkosella,
sisältää 8 eri sanaa.
Jokaisessa jakeessa on yksi sana, joka määrittelee Jumalan Sanaa.
Jokaisessa 8 jakeen jaksossa on 8 eri sanaa,
yksi joka jakeessa ja tämä 22 kertaa.
Näin on koko Psalmissa 119.
Siinä on siis täydellinen rakenne.
Niin kuin sanoin, Raamatussa on 22 akrostista jaksoa.
Esimerkiksi Valitusvirsien kirja on kokonaan akrostisessa muodossa.
Siinä siis kaikki jakeet alkavat peräkkäisillä aakkosilla.
Tässäkin meillä esiintyy luku 22.
Vielä on eräs kiinnostava asia Raamatun alusta,
jonka olin unohtanut sanoa.
Luetaan uudelleen Raamatun alku.
"B'reshit bara Elohim et hassamajim we et ha'arets."
"Alussa loi Jumala taivaan -taivaat- ja maan."
Tässä on vielä yksi kiinnostava ilmiö.
Lähdemme kirjaimesta tau. Laskemme 49, 7x7, kirjainta eteenpäin,
niin saamme o-kirjaimen. Seuraavien 49 kirjaimen päästä saamme r:n.
Vielä 49 kirjaimen päässä on he.
Kun siis aloitamme ensimmäisen jakeen tau-kirjaimesta
ja laskemme 49, 7x7, kirjainta eteenpäin, saamme sanan "torah".
Se tarkoittaa "laki". Sama ilmiö on 2. Moos. alussa.
Siis 49 kirjaimen rakenteella saamme sanan "torah", "laki".
Sitten 3. Moos. alussa joka 7. kirjain muodostaa sanan "Jahve".
Se on Jumalan nimi, jonka olemme nähneet aiemmin.
"Jahve" on siis joka 7. kirjain 3. Mooseksen kirjassa.
Siis 1. Moos: "torah" on joka 49. kirjain.
2. Moos: "torah" on joka 49. kirjain.
3. Moos: "Jahve" joka 7. kirjain.
Sitten tulevat 4. ja 5. Mooseksen kirjat.
4. Mooseksen kirjassa on "torah" joka 49. kirjain toiseen suuntaan.
1. Mooseksen kirjassa on "torah", "laki".
Sitten 2. Mooseksen kirjassa on myös "torah", "laki".
3. Mooseksen kirjassa on "Jahve" joka 7. kirjain.
4. Mooseksen kirjassa on taas "torah" joka 49. kirjain.
Se on toiseen suuntaan, takaperin kohti 3. Mooseksen kirjaa.
Samoin myös 5. Moos. Siinä on "torah" takaperin, kohti 3. Moos.
Meillä on siis tällainen rakenne:
Laki, laki, ja 3. Mooseksen kirjassa Jahve,
Jumala, Jumalan pyhyys ja kahdesti laki.
Siinä on taas rakenne, joka perustuu lukuun 49.
Jälleen kerran Raamatun ihmeellisyys yllättää.
Alkukielien tuntemisesta on hyötyä myös vastatessa arvosteluun.
Monet arvostelevat Raamattua.
Se joka arvostelee Raamattua, arvostelee Jumalan Sanaa.
Sellainen on typerää.
Jumalan Sanaa ei voi arvostella. Se on kuin Jumalan arvostelemista.
Se on kuin sanoisi Jumalalle: "Olet tehnyt virheen."
Kuka voi sanoa Jumalalle: "Olet tehnyt virheen"?
Hänen on oltava typerä.
Tällaista arvostelua on olemassa.
Meidän täytyy antaa vastauksia ja osoittaa Raamatun täydellisyys.
Se on täydellinen, jos se on Jumalalta. Meidän tulee näyttää se.
Usein alkukielten avulla voimme näyttää asioita,
joita ei käännöksistä käy ilmi.
On monenlaista arvostelua, johon meidän täytyy vastata.
Suomessakin moni on kysynyt: "Miten niin Jeesus kuoli perjantaina?
Hän nousi ylös sunnuntaina, joten ei siinä ole kolmea päivää ja yötä.
Siinä on kaksi yötä: perjantaista lauantaihin ja sitten sunnuntaihin.
Ei siis kolmea yötä. Raamatussa on ristiriita, koska Raamatussa lukee,
että hän on maan povessa kolme päivää ja kolme yötä.
Jos hän kuolee perjantaina ja nousee sunnuntaina,
siinä on vain kaksi yötä."
Täytyy heti sanoa, että kyseessä on perinne.
Raamatussa ei lue, että Jeesus kuoli perjantaina.
Siellä lukee, että hän kuoli pääsiäisen valmistuspäivänä,
pääsiäistä edeltävänä päivänä.
Mitä sitten tapahtui? Raamatun mukaan tämä on selvä.
Ajatelkaapa, että, jopa paavi sanoi viime pääsiäisenä,
että ehkä Jeesus ei kuollutkaan perjantaina, ehkä jo torstaina.
Raamattu oli aina, aina, sanonut sen.
Raamatun faktat ovat hyvin yksinkertaiset tässä asiassa.
Juutalainen pääsiäinen ei ollut aina lauantaisin.
Vielä nykyäänkin se voi olla minä tahansa viikonpäivänä.
Juutalainen pääsiäinen oli ehdoton lepopäivä.
Kukaan ei voinut tehdä mitään sen aikana.
Mitä tapahtui, kun Jeesus ristiinnaulittiin?
Päivä alkaa vielä nykyäänkin Israelissa auringonlaskun aikaan,
keskimäärin kello 18 illalla. Päivä siis alkaa auringonlaskusta.
Keskiviikkona kello 18 alkoi torstai.
Torstai alkoi keskiviikostamme ja jatkui torstaihin kello 18 asti.
Valmistuspäivän iltana, meidän keskiviikkoiltanamme,
Jeesus syö viimeisen aterian opetuslastensa kanssa.
Viimeinen ateria ei ollut pääsiäisateria.
Juutalaiset söivät pääsiäisaterian seuraavana päivänä.
Jeesus ei syönyt silloin, koska hänet oli jo ristiinnaulittu.
Ateria oli valmistuspäivän ateria, joka sekin on tapa Israelissa.
Jeesus syö edellisenä päivänä.
Yön aikana Jeesus pidätetään.
Hänet ristiinnaulitaan noin kello yhdeksältä torstaina.
Hän kuolee noin kello 15.
Sillä välin n. kello 13 juutalaiset tappavat pääsiäiskaritsan,
jonka he syövät illalla noin kello 18.
Jeesus ristiinnaulitaan yhdeksältä.
Kello 13 juutalaiset tappavat pääsiäiskaritsan.
Kello 15 Jeesus, Jumalan karitsa, kuolee.
Tämä on upea ketju. Pääsiäiskaritsa korvataan Jumalan karitsalla.
Tämän jälkeen ei enää tarvitse uhrata karitsaa.
Jeesukseen uskominen riittää syntien anteeksisaamiseksi.
Tämä ketju on upea: yhdeksältä Jeesus ristiinnaulitaan.
Kello 13 juutalaiset tappavat karitsan.
Kello 15 Jeesus, Jumalan karitsa, kuolee.
Sitten hänet otetaan alas ristiltä ja haudataan.
Kello 18 meidän torstainamme alkaa perjantai.
Silloin on juutalaisten pääsiäinen.
He syövät karitsan.
Sitten koko pääsiäisenä he eivät voi tehdä mitään.
Ristiinnaulitseminen ei olisi ollut mahdollinen perjantaina,
koska pääsiäinen on ehdoton lepopäivä. He eivät tehneet mitään.
Tämän päivän jälkeen, kello 18, alkaa sapatti, lauantai.
Säännöllinen, viikoittainen sapatti.
Silloinkaan juutalaiset eivät voi tehdä mitään,
koska on sapatti. Silloin ei voi tehdä mitään.
Sunnuntaiaamuna Jeesus nousee ylös. Naiset näkevät hänet.
On siis kulunut kolme yötä:
torstain ja perjantain välinen yö, perjantain ja lauantain ja
lauantain ja sunnuntain välinen yö. Kolme päivää: yksi, kaksi ja kolme.
Tämä on kolmannen päivän aamu. Kun lähdemme tästä päivästä,
meillä on kolme päivää ja kolme yötä.
Raamatussa ei siis ole ristiriitaa.
Tämä on kirjoitettu Uuteen Testamenttiin.
Jos seuraamme asioita tapahtumajärjestyksessä,
ja lähdemme ylösnousemuksesta taaksepäin,
tässä on tapahtumaketju.
Pääsiäinen alkoi torstaina kello 18 ja jatkui perjantaihin 18:aan.
Edellisenä päivänä, jota kutsutaan pääsiäisen valmistuspäiväksi,
Jeesus ristiinnaulittiin ja hän kuoli. Ei siis mitään ristiriitaa.
Kolme päivää ja kolme yötä.
Kaikki Raamatussa on täydellistä. Siinä ei ole ristiriitoja.
Muuten esimerkiksi vedenpaisumusta on kritisoitu.
Sanotaan, että se on vain taru.
Katsokaa tätä karttaa, jos pidätte vedenpaisumusta taruna.
Sen lisäksi, että siitä on paljon arkeologisia todisteita,
tässä on kansoja, joilla on kulttuurissaan muisto
vedenpaisumuksesta. Kansoja koko maailmasta, näettekö?
Aasiasta Oseaniaan, Eurooppaan, Afrikkaan ja Amerikkoihin.
Kaikilla näillä kansoilla on kulttuuriperinnössään,
historiassaan, muisto vedenpaisumuksesta.
Miten tämä olisi mahdollista, ellei vedenpaisumusta olisi ollut?
Tässäkin on kyse epäpätevästä arvostelusta.
Muutakin arvostelua on. Olen lukenut erään Blocherin kirjan.
Hän sanoi, ettei 1. Moos. 2. luvun neljää jokea ei ole olemassa,
koska niitä ei ole karttakirjassa.
Jos ostamme karttakirjan ja katsomme Irakin aluetta,
näemme kaksi jokea, Tigriksen ja Eufratin. Emme näe neljää jokea.
Hän päätteli, että Raamatussa on tässä virhe. Ei ollut neljää jokea.
Oli kyse symboliikasta, mutta tosiasiassa ei ollut neljää jokea,
koska niitä ei näy kartoissa.
Nämä näkökulmat ovat todella typeriä.
Olemme nähneet edellisissä jaksoissa mm. DNA:n.
Se löydettiin 1953.
Raamatussa DNA:n käsite oli jo naisen luomisessa.
Se on kirjoitettu jo 3500 vuotta sitten.
Tiedemiehet löysivät sen 1953.
On siis todella vaarallista sanoa, että Raamattu erehtyy.
Olemme katsoneet Einsteinia.
Raamatussa oli Einsteinin päätelmät jo 3500 vuotta aiemmin.
Siinä puhutaan energiasta ja valonnopeudesta ainoana vakiona,
sen jälkeen massan muotoutumisesta.
Olemme nähneet paljon muita esimerkkejä.
Tämä Blocher sanoi, ettei neljää jokea ole,
koska niitä ei näy kartoissa.
Mitä sitten tapahtuu?
Jo kauan aikaa sitten lähetettiin Landsat-satelliitteja.
Nämä satelliitit kiertävät Maata ja kuvaavat sitä yksityiskohtaisesti.
Huomataan, että Irakin, antiikin Mesopotamian alueella,
josta Raamattu puhuu, on neljä jokea.
Yksi on maan alla, toinen on kuivunut, mutta sen reitti näkyy.
Täsmälleen neljä jokea, niin kuin Raamattu sanoo.
Satelliittien avulla saimme tietää sen.
Tämä arvostelija sanoi: koska niitä ei näy kartoissa,
neljää jokea ei ole olemassa.
Kuinka typerää onkaan arvostella Raamattua.
Raamattu on Jumalan Sana. Raamattu on täydellinen.
Raamattu ei voi olla väärässä.
Täytyy vain odottaa. Vastaus tulee kyllä.
Jokien tapauksessa se tuli satelliittien myötä.
DNA:n tapauksessa se tuli Watsonin ja Crickin myötä.
Energian ja valon tulon ennen muotoja selitti Einstein.
Enemmin tai myöhemmin vastaus tulee.
Raamattu ei koskaan erehdy. Raamattu on täydellinen.
Raamattu on Jumalan Sana. Raamattu on ihmeellinen.
Käännös: Sini Seppälä